<classify> SHIRIKA la Viwango nchini TBS limetoa tahadhari kwa wafanyabiashara wa bidhaa mbalimbali na nguo za mitumba, kuepuka kuingiza nchini nguo za ndani zilizopigwa marufuku, kinyume chake watapoteza mitaji.TBS imesema itaendelea kufanya msako wa kushtukiza kwa wafanyabiashara katika masoko yote ya mitumba nchini ili kuondoa nguo na bidhaa nyingine zilizo chini ya viwango.Mkaguzi wa TBS, Lucas Gwila alisema hayo wakati wa ukaguzi soko kuu la mitumba la kumbukumbu ya King George Manispaa ya Moshi maarufu Memorial walikamata robota 10 za nguo za ndani zilizozuiwa na serikali.Operesheni hii ni ya kudumu, tumeanzia Arusha, Manyara na Kilimanjaro. Tutaendelea mikoa mingine kwa utaratibu tutakaojiwekea, tuheshimu mamlaka ikitoa maelekezo, alisema.Alisema ukaguzi ulianza kwa wafanyabiashara wakubwa wanaoingiza kupitia bandarini ambao hutozwa faini ya Sh milioni 20 na kulipia gharama kuteketeza bidhaa iliyokamatwa.Tumekamata bidhaa nyingi na tumetoza faini wafanyabiashara wakubwa. Tunaona umuhimu wa kuwatoza faini wafanyabiashara wadogo ili watambue umuhimukuheshimu sheria, alisema.Mkuu wa Kitengo cha Uhusiano cha TBS, Roida Andusamile alisema ukaguzi huo ni wa kawaida na unafanyika chini ya sheria namba 2 ya mwaka 2009 ya sheria ya viwango nchini.Kupitia sheria hii tuna wajibu wa kuziondoa sokoni bidhaa zinazoathiri watumiaji...natoa mwito kwa Watanzania tuwe watiifu, TBS imekuwa ikitoa elimu kupitia vyombo vya habari na matamasha juu ya bidhaa hizi, alisema.Mwenyekiti wa soko hilo, Godfrey Shayo na katibu wake, Mahmood Furutuni, walipinga operesheni hiyo kwa madai hawana taarifa na ingeweza kusababisha uvunjifu wa amani kama wafanyabiashara wangedhani wezi wa bidhaa.Veronica Mheta kutoka Arusha anaripoti TBS imefanya ukaguzi wa kushitukiza soko la mitumba la Klokoni lililopo jijini Arusha na kufanikiwa kukamata nguo mbalimbali za ndani zilizokatazwa na serikali kuuzwa nchini.Akizungumza mwishoni mwa wiki katika soko hilo, Ofisa Uhusiano TBS, Roida Andusamile alisema lengo la ukaguzi ni kujiridhisha kama wafanyabiashara wanatekeleza maagizo yao.Alisema katika ukaguzi wamebaini baadhi ya wafanyabiashara wanakiuka sheria na maagizo ya serikali kwa kuuza nguo zilizokatazwa.Alitaja nguo walizokamata katika soko kuwa ni taulo, nguo za kulalia, chupi, sidiria na soksi.Mkaguzi wa TBS, Lukas Gwilaa alisema wamefanya ukaguzi huo ili waweze kuondoa bidhaa hafifu na zisizokidhi kiwango.Alisema ni vema wananchi wakaachana na matumizi ya bidhaa  <topic>: uchumi 